ანა პავლოვა (ტანმოვარჯიშე)
ანა პავლოვა (რუს. А́нна Анато́льевна Па́влова; დ. 6 სექტემბერი, 1987, ორეხოვო-ზუევო) — რუსი ყოფილი სპორტული ტანმოვარჯიშე, 2013-2015 წლებში გამოდიოდა აზერბაიჯანის სახელით. კარიერის მანძილზე პავლოვა გახდა 2004 წლის ზაფხულის ოლიმპიური თამაშების ორგზის ბრინჯაოს, 2006 წლის მსოფლიო ჩემპიონატის ბრინჯაოს და ევროპის ჩემპიონატების (2004, 2005, 2008, 2014) ოთხგზის ვერცხლის და ორგზის ბრინჯაოს პრიზიორი. გამოირჩეოდა კლასიკური საბალეტო სტილით, არტისტიზმით და სუფთა ტექნიკით.